ወጣቶችን ከመጤ ባህሎችና አደንዛዥ እጾች መጠበቅ እንደሚገባ የወጣቶችናስፖርት ሚኒስቴር አስታወቀ
ወጣቶችን ከመጤ ባህሎችና አደንዛዥ እጾች መጠበቅ እንደሚገባ የወጣቶችና  ስፖርት ሚኒስቴር አስታወቀ ።የወጣቶችና ስፖርት ሚኒስትር አቶ ርስቱ ይርዳው በትናንትናው ዕለት በተካሄደው አገራዊ ምክክር መድረክ ላይ እንደገለጹት በአገሪቱ  የሚገኙ ወጣት ማዕከላት ሙሉ ለሙሉ አገልግሎት እንዲሠጡ በማድረግ ወጣቶችን ከመጤ ባህሎችና አደንዛዥ እጾች መጠበቅ ይገባል ብለዋል ።መንግሥት በዘንድሮ የበጀት ዓመት 10 ቢሊዮን ብር ተዘዋዋሪ ፈንድን በመመደብ ለወጣቶች የሥራ ዕድል እንዲፈጠር የተለያዩ ጥረቶችን በማድረግ ላይ ይገኛል ።መጤ ባህሎችና ጎጂ ልማዶች በወጣቶች ስብዕና ላይ የሚያደርሱት አሉታዊ ተጽዕኖ እና መፍትሄዎቻቸው በሚል መሪ ቃል በተካሄደው  አገራዊ የምክክር መድረክ ምሁራን ፣ የባህልና ቱሪዝም  ባለሙያዎችና የሃይማኖት  መሪዎች ተገኝተዋል ።በወጣቶች የተለያዩ ሱሶች ተጋላጭነትና በመፍትሄ ሓሳቦቻቸው ዙሪያ ጥናታዊ ጽሑፎች ቀርበው በምክክር  መድረኩ  ውይይት ተደርጎባቸዋል ።በውይይት መድረኩ የተገኙት የሃይማኖት አባቶች ወጣቱን በማስተማር ፣ ከመጤ ባህሎችና አደንዛዥ እጾች ነጻ የሆነ ትውልድን ለመፍጠር የሚጠበቅባቸውን ድርሻ እንደሚወጡ ተናግረዋል ።የወጣቶችና ስፖርት ሚንስትሩ አቶ ርስቱ ይርዳው በበከሉላቸው በአገሪቱ የሚገኙ  ወጣቶች  ጎጂ ከሆኑ አደንዛዥ እጾች እንዲሁም  መጤ ከሆኑ ባህሎች ለማራቅ በመላ አገሪቱ  ከ 2ሺህ በላይ የወጣቶች ማዕከላት በመግንባት ማዕከላቱን  በቁሳቁስ ለማደረጀት ጥረት እየተደረገ ነው ብለዋል ። 